b'\n_START_ARTICLE_\nUrpo Siirala\n_START_PARAGRAPH_\nUuno Urpo Tapio Siirala, vuoteen 1935 Sirelius (3. tammikuuta 1908 Helsinki \xe2\x80\x93 19. toukokuuta 1982 Helsinki) oli suomalainen l\xc3\xa4\xc3\xa4k\xc3\xa4ri ja professori._NEWLINE_Siiralan vanhemmat olivat kansatieteilij\xc3\xa4 U. T. Sirelius ja Elli Natulin ja puoliso vuodesta 1935 l\xc3\xa4\xc3\xa4ketieteen lisensiaatti Anni Sirkka Maija-Liisa Wegelius. Siirala tuli ylioppilaaksi Helsingin suomalaisesta yhteiskoulusta 1926 ja valmistui l\xc3\xa4\xc3\xa4ketieteen lisensiaatiksi 1934. L\xc3\xa4\xc3\xa4ketieteen ja kirurgian tohtoriksi h\xc3\xa4n v\xc3\xa4itteli 1939, korva-, nen\xc3\xa4- ja kurklkutautien erikoisl\xc3\xa4\xc3\xa4k\xc3\xa4rin p\xc3\xa4tevyyden h\xc3\xa4n sai 1937. Siirala ty\xc3\xb6skernteli ensin sek\xc3\xa4 Helsingin yliopiston ett\xc3\xa4 Helsingin yleisen sairaalan ja Kiljavannummen parantolan palveluksessa. H\xc3\xa4n oli korva-, nen\xc3\xa4- ja kurkkutautiopin professori Turun yliopistossa 1947\xe2\x80\x931958 ja vuodesta 1958 Helsingin yliopistossa. El\xc3\xa4kkeelle Siirala j\xc3\xa4i vuonna 1973. Siirala oli Suomen l\xc3\xa4\xc3\xa4k\xc3\xa4riliiton hallituksen puheenjohtaja 1954\xe2\x80\x931962.'